หุ้นปิดลบ 0.82 จุด
SET ปิดช่วงบ่ายที่ระดับ 787.98 จุด ลดลง 0.82 จุด(-0.10%) มูลค่าการซื้อขาย 30,132.73 ล้านบาท เจอแรงขายทำกำไรจากกลุ่มแบงก์ แต่ Flow ยังไหลเข้าแน่น
31 มี.ค. 2553

SET ปิดช่วงบ่ายที่ระดับ 787.98 จุด ลดลง 0.82 จุด(-0.10%) มูลค่าการซื้อขาย 30,132.73 ล้านบาท เจอแรงขายทำกำไรจากกลุ่มแบงก์ แต่ Flow ยังไหลเข้าแน่น
นักวิเคราะห์ฯเผยตลาดหุ้นไทยวันนี้ปรับตัวขึ้นมาทดสอบระดับ 800 จุดแต่ไม่ผ่าน โดย Flow ยังไหลเข้ามาอย่างต่อเนื่องในทุกตลาดแถบเอเชีย แต่ช่วงบ่ายมีแรงขายทำกำไรหุ้นในกลุ่มแบงก์หลังจากที่ราคาปรับขึ้นไปค่อนข้างมากแล้ว ทำให้ตลาดฯอ่อนลงมาบ้าง อย่างไรก็ดี ตลาดบ้านเราดูดีกว่าตลาดภูมิภาคที่ส่วนใหญ่ปรับฐานลง ส่วนตลาดแถบยุโรปก็แกว่งทั้งบวก-ลบ เนื่องจากเวลานี้ปัจจัยนอกประเทสไม่ได้มีอะไร ราคาน้ำมันยังคงบวกอยู่ สำหรับปัจจัยการเมืองยังต้องติดตามดูต่อไป พรุ่งนี้ตลาดฯยังมีลุ้นดีดขึ้นไปได้ เหตุ Flow ยังไหลเข้าในแถบเอเชียอย่างหนาแน่น พร้อมให้แนวรับ 788, 780 แนวต้าน 795-800 จุด
ตลาดหลักทรัพย์ปิดตลาดช่วงบ่ายวันนี้ที่ระดับ 787.98 จุด ลดลง 0.82 จุด(-0.10%) มูลค่าการซื้อขาย 30,132.73 ล้านบาท
การซื้อขายหุ้นวันนี้ ดัชนีหุ้นไทยแกว่งตัวในแดนบวกเป็นส่วนใหญ่ แต่ท้ายภาคบ่ายปรับตัวลงมาอยู่ในแดนลบ โดยขยับขึ้นแตะจุดสูงสุดของวันที่ระดับ 799.06 จุด ส่วนดัชนีจุดต่ำสุดของวันอยู่ที่ 787.98 จุด
ส่วนหลักทรัพย์เปลี่ยนแปลงวันนี้ เพิ่มขึ้น 138 หลักทรัพย์ ลดลง 204 หลักทรัพย์ และไม่เปลี่ยนแปลง 142 หลักทรัพย์
น.ส.มยุรี โชวิกรานต์ ผู้อำนวยการอาวุโสฝ่ายวิเคราะห์หลักทรัพย์ บล.กิมเอ็ง (ประเทศไทย) กล่าวว่า ตลาดหุ้นไทยวันนี้ปรับตัวขึ้นมาทดสอบระดับ 800 จุด แต่ยังไม่สามารถผ่านไปได้ โดย Flow ยังคงไหลเข้ามาอย่างต่อเนื่อง ทั้งตลาดอื่นในแถบเอเชีย และตลาดไทย แต่ในช่วงบ่ายก็มีแรงขายทำกำไรหุ้นในกลุ่มแบงก์ออกมาบ้าง หลังจากที่ราคาได้ปรับตัวขึ้นไปค่อนข้างมากแล้ว โดยเฉพาะหุ้น KBANK และ BBL ที่มีแรงขายทำกำไรออกมาทำให้ไปดึงตลาดฯให้อ่อนลงไปบ้าง  
อย่างไรก็ดี วันนี้ตลาดบ้านเราดูดีกว่าตลาดหุ้นอื่นในภูมิภาคเอเชียที่ส่วนใหญ่จะปรับฐานลง ส่วนตลาดในแถบยุโรปก็มีการเคลื่อนไหวทั้งในแดนบวก-ลบ ซึ่งเวลานี้ปัจจัยภายนอกประเทสไม่ได้มีอะไร ราคาน้ำมันก็ยังบวกอยู่ สำหรับปัจจัยการเมืองไทยก็เป็นเรื่องที่ต้องติดตามดูต่อไป และมีความคาดหวังว่าจะได้เห็นพัฒนาการในทางที่ดีขึ้น
แนวโน้มการลงทุนในวันพรุ่งนี้(1 เม.ย.)น.ส.มยุรี กล่าวว่า ตลาดหุ้นไทยยังมีโอกาสที่จะดีดกลับขึ้นไปได้ เนื่องจาก Flow ยังไหลเข้ามาในแถบเอเชียอย่างหนาแน่น พร้อมให้แนวรับ 788, 780 จุด แนวต้าน 795-800 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
          PTT    มูลค่าการซื้อขาย 3,928.55 ล้านบาท ปิดที่ 262.00 บาท เพิ่มขึ้น 7.00 บาท          PTTAR  มูลค่าการซื้อขาย 1,688.60 ล้านบาท ปิดที่  28.75 บาท ลดลง  0.50 บาท          SCB    มูลค่าการซื้อขาย 1,570.78 ล้านบาท ปิดที่  92.00 บาท ลดลง  1.75 บาท          BANPU  มูลค่าการซื้อขาย 1,444.97 ล้านบาท ปิดที่ 610.00 บาท ราคาไม่เปลี่ยนแปลง                PTTEP  มูลค่าการซื้อขาย 1,420.32 ล้านบาท ปิดที่ 148.50 บาท เพิ่มขึ้น 0.50 บาท